На основу члана 56. Закона о здравственој заштити („Сл. гласник РС“, број 25/2019) , члана 37. Статута града Ниша („Сл. лист Града Ниша“, број 88/2008, 143/2016 и 18/2019)и члана 34.став 4. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Сл.Гласник РС“ бр.96/2019 и 58/2020-Анекс)

 Скупштина Града Ниша, на седници одржаној дана \_\_\_\_\_\_\_ 2021. године, доноси

**ОДЛУКУ О РАСПОРЕДУ РАДА И РАДНОГ ВРЕМЕНА ЗДРАВСТВЕНЕ УСТАНОВЕ АПОТЕКАРСКА УСТАНОВА НИШ**

**Члан 1.**

Овом Одлуком утврђује се недељни распоред рада,почетак и завршетак радног времена сваког радног дана ,суботом ,недељом, рад ноћу у оквиру сменског рада и у дане државних празника у Апотекарској установи Ниш а у циљу обезбеђења фармацеутске услуге у оквиру здравствене заштите.

 **Члан** 2.

 Апотекарска установа Ниш ради радним данима,викендом и празницима од 07:00 до 20:00 часова. Најмање једна дежурна апотека у оквиру Апотекарске установе Ниш радним данима, викендом и празником ради у времену од 00:00 до 24:00

 **Члан 3**.

 Радно време Апотекарске установе Ниш представља време у коме се обављају послови апотекарске делатности и пружање фармацеутских услуга.

 Радно време Апотекарске установе Ниш усаглашено је са радним временом здравствене службе на територији града Ниша и општина Алексинац,Гаџин Хан, Мерошина, Ражањ и Сврљиг.

 **Члан 4.**

 Апотекарска установа Ниш је дужна да у оквиру недељног распореда рада и радног времена обезбеђује фармацеутску здравствену заштиту грађана радом у једној , две или више смена у складу са делатношћу здравствене установе , према одлуци директора Апотекарске установе Ниш.

 Распоред рада по организационим јединицама Апотекарске установе Ниш утврђује директор Апотекарске установе Ниш посебном одлуком.

 **Члан 5.**

 Ова Одлука ступа на снагу осмог дана од дана објављивања у „Службеном листу градаНиша“

У Нишу дана \_\_\_\_\_\_\_\_\_\_\_\_\_

 **СКУПШТИНА ГРАДА НИША**

 **Председник**

 **\_\_\_\_\_\_\_\_\_\_\_\_\_\_\_\_\_\_\_**

 **Бобан Џунић**

**Образложење**

Чланом 56. Закона о здравственој заштити („Сл.гласник РС“ број 25/2019) предвиђено је да недељни распоред рада, почетак и завршетак радног времена у здравственој установи у јавној својини утврђује оснивач.

Чланом 2. Правилника о ближој садржини регистра здравствених установа и документацији потребној за регистрацију („Сл.Гласник РС“ бр.80/2019) Апотекарска установа Ниш је у обавези да приликом подношења пријаве за упис усклађивања у Регистар здравствених установа достави и Одлуку о распореду рада и радног времена здравствене установе Апотекарске установе Ниш.

Ова Одлука нема финансијске ефекте на буџет града Ниша , и Одлуком се не повећавају нити смањују буџетски приходи и примања нити расходи и издаци за буџетску годину и за наредне две фискалне године.

Сходно горе наведеном и у циљу извршења усклађивања у Регистру здравствених установа потребно је да оснивач донесе Одлуку којом ће се утврдити распоред рада и радног времена у здравственој установи .

Припремио и обрадио

Ђурица Спасић

 ВРШИЛАЦ ДУЖНОСТИ

 НАЧЕЛНИКА ГРАДСКЕ УПРАВЕ

 ЗА ДРУШТВЕНЕ ДЕЛАТНОСТИ

Катарина Митровски